Source: https://www.zakonypreludi.sk/print/zz/2008-504/znenie-20090101.htm
Timestamp: 2019-11-21 03:12:06+00:00

Document:
504/2008 Z. z. Oznámenie o opatrení o postupoch účtovania pre zdravotné poisťovne | Znenie 01.01.2009
Oznámenie č. 504/2008 Z. z.Oznámenie Ministerstva financií Slovenskej republiky o vydaní opatrenia, ktorým sa mení a dopĺňa opatrenie Ministerstva financií Slovenskej republiky z 30. novembra 2005 č. MF/22930/2005-74, ktorým sa ustanovujú podrobnosti o postupoch účtovania a rámcovej účtovej osnove pre zdravotné poisťovne v znení opatrenia z 13. decembra 2007 č. MF/25864/2007-74
https://www.zakonypreludi.sk/zz/2008-504
opatrenie z 27. novembra 2008 č. MF/24442/2008-74, ktorým sa mení a dopĺňa opatrenie Ministerstva financií Slovenskej republiky z 30. novembra 2005 č. MF/22930/2005-74, ktorým sa ustanovujú podrobnosti o postupoch účtovania a rámcovej účtovej osnove pre zdravotné poisťovne (oznámenie č. 592/2005 Z. z.) v znení opatrenia z 13. decembra 2007 č. MF/25864/2007-74 (oznámenie č. 629/2007 Z. z.).
Opatrenie Ministerstva financií Slovenskej republiky z 27. novembra 2008 č. MF/24442/2008-74, ktorým sa mení a dopĺňa opatrenie Ministerstva financií Slovenskej republiky z 30. novembra 2005 č. MF/22930/2005-74, ktorým sa ustanovujú podrobnosti o postupoch účtovania a rámcovej účtovej osnove pre zdravotné poisťovne v znení opatrenia z 13. decembra 2007 č. MF/25864/2007-74
Opatrenie Ministerstva financií Slovenskej republiky z 30. novembra 2005 č. MF/22930/2005-74, ktorým sa ustanovujú podrobnosti o postupoch účtovania a rámcovej účtovej osnove pre zdravotné poisťovne (oznámenie č. 592/2005 Z. z.) v znení opatrenia z 13. decembra 2007 č. MF/25864/2007-74 (oznámenie č. 629/2007 Z. z.) sa mení a dopĺňa takto:
1. V § 12 ods. 2 písm. d) sa slová „slovenská mena“ nahrádzajú slovami „mena euro“.
2. V § 16 ods. 4 sa na konci pripája táto veta: „Ak už boli opravné položky vytvorené, dodatočná tvorba opravnej položky sa upraví o sumu zvýšenia alebo zníženia očakávaných ekonomických úžitkov.“.
3. V § 16 ods. 6 a § 17 ods. 6 sa slová „slovenskej mene“ nahrádzajú slovom „eurách“.
4. V § 21 odsek 1 znie:
„(1) Trvalé zníženie hodnoty hmotného majetku alebo nehmotného majetku sa vyjadruje nepriamo prostredníctvom účtovných odpisov, ak nejde o škodu. Hmotný majetok a nehmotný majetok sa odpisuje na základe odpisového plánu, v ktorom sa uvádza aj spôsob zaokrúhľovania odpisov.“.
5. V § 34 ods. 1 písm. a) sa slová „slovenskú menu“ nahrádzajú slovami „menu euro“.
6. V § 58 ods. 10 sa na konci pripája táto veta: „Na tomto účte sa účtujú aj penále a úroky z omeškania pri úhradách za zdravotnú starostlivosť.“.
7. Za § 68 sa vkladá § 68a, ktorý vrátane nadpisu znie:
„ § 68a
(1) Ku dňu zavedenia meny euro v Slovenskej republike (ďalej len „zavedenie eura“) sa otvoria účty hlavnej knihy v eurách a v slovenských korunách. Začiatočné stavy analytických účtov hlavnej knihy v slovenských korunách sa uvedú ako informácia k začiatočným stavom v eurách.
(2) Konečné zostatky jednotlivých súvahových účtov aktív a pasív vykázané v slovenských korunách na účte Konečný účet súvahový účtovej skupiny 70 k 31. decembru 2008 sa zaúčtujú ako začiatočné stavy jednotlivých súvahových účtov aktív a pasív v účtovej skupine 70 na účte Začiatočný účet súvahový ku dňu zavedenia eura po prepočítaní zo slovenských korún na eurá konverzným kurzom s výnimkou prijatých preddavkov a poskytnutých preddavkov vyjadrených v eurách, ktoré sa prepočítajú na hodnotu v eurách v čase prijatia preddavku a poskytnutia preddavku.
(3) Kladný rozdiel medzi účtami aktív a pasív, ktorý vznikne pri prepočte jednotlivých analytických účtov zo slovenských korún na eurá, sa zaúčtuje na ťarchu osobitne vytvoreného analytického účtu k účtu Iné pohľadávky účtovej skupiny 32 – Ostatné pohľadávky a v prospech účtu Začiatočný účet súvahový. Záporný rozdiel medzi účtami aktív a pasív, ktorý vznikne pri prepočte jednotlivých analytických účtov zo slovenských korún na eurá, sa zaúčtuje v prospech osobitne vytvoreného analytického účtu k účtu Iné záväzky účtovej skupiny 36 – Ostatné záväzky a na ťarchu účtu Začiatočný účet súvahový.
(4) Rozdiel podľa odseku 3 sa zúčtuje výsledkovo na začiatku účtovného obdobia, v ktorom sa zaviedla mena euro v Slovenskej republike, a to
a) analytický účet k účtu Iné pohľadávky účtovej skupiny 32 – Ostatné pohľadávky súvzťažne na ťarchu nákladového účtu Ostatné náklady účtovej skupiny 55 alebo
b) analytický účet k účtu Iné záväzky účtovej skupiny 36 – Ostatné záväzky súvzťažne v prospech výnosového účtu Ostatné výnosy účtovej skupiny 65.
(5) Jednotlivé položky analytickej evidencie k analytickému účtu sa prepočítajú ku dňu zavedenia eura podľa § 37b zákona. Rozdiel medzi súčtom jednotlivých položiek analytickej evidencie a začiatočným stavom analytického účtu v eurách sa účtuje podľa charakteru na vecne príslušný analytický účet so súvzťažným zápisom na ťarchu účtu Ostatné náklady účtovej skupiny 55 alebo v prospech účtu Ostatné výnosy účtovej skupiny 65.“.

References: § 12
 § 16
 § 16
 § 17
 § 21
 § 34
 § 58
 § 68
 § 68
 § 68
 § 37